
Comisia pentru apărare, ordine                  Bucureşti,   17.12.2001

publică şi siguranţă naţională                     PL nr. 641/2001

Nr. 32/986

R A P O R T
asupra proiectului de Lege pentru aprobarea Ordonanţei de urgenţă a Guvernului nr.104/2001 privind organizarea şi funcţionarea Poliţiei de Frontieră Române
În urma examinării în procedură de urgenţă a proiectului de Lege pentru aprobarea Ordonanţei de urgenţă a Guvernului nr.104/2001 privind organizarea şi funcţionarea Poliţiei de Frontieră Române  în şedinţele din 5 şi 13 decembrie 2001, comisia a hotărât, cu  unanimitate de voturi, ca acest proiect de lege să fie supus, în procedură de urgenţă, spre dezbatere şi adoptare Plenului Camerei Deputaţilor, în forma adoptată de Senat la 6 noiembrie 2001,  cu respectarea prevederilor articolului 74 alineatul (1) din Constituţia României.   
În cadrul dezbaterii în comisie, următorul amendament nu a fost acceptat:

Nr.

crt.
Textul iniţial
Amendamentul

(autorul)

Textul votat de comisie
Motivare

1.de admitere

2.de respingere

1
Articolul unic al legii punctul 5 articolul 44, alineatul (1)

(1) Poliţia de Frontieră Română poate asigura, cu plată, conform tarifelor legale, la cererea agenţilor economici interesaţi, paza transporturilor pe apă a unor valori importante, precum şi a transportului armelor, muniţiilor, materialelor explozive, stupefiantelor, al substanţelor toxice sau radioactive ori al altor materii sau substanţe periculoase.
1.La articolul unic al legii punctul 5 articolul 44, alineatul (1) va avea următorul cuprins:

“(1) Poliţia de Frontieră Română poate asigura, cu plată, conform tarifelor legale, la cererea agenţilor economici interesaţi, paza transporturilor pe apă a unor valori importante, precum şi a transportului armelor, muniţiilor, materialelor explozive, stupefiantelor, al substanţelor toxice sau radioactive ori al altor materii sau substanţe periculoase. Pentru substanţele radioactive, altele decât cele utilizate în scopuri medicale, şi pentru agenţii patogeni, Poliţia de Frontieră Română va asigura, contra cost, supravegherea transportului pe apă, indiferent de cererea agenţilor economici interesaţi.”

(Autor:dep.Marcu Tudor)
1.Pentru a se asigura securitatea deplină a acestor transporturi, contra cost, indiferent de cererea agenţilor economici interesaţi.

2.Textul adoptat abordează paza transporturilor, nu supravegherea acestora, activitate care intră în atribuţiile specifice Poliţiei de Frontieră .Române

În raport de obiectul  şi conţinutul său, proiectul  are caracter de lege organică.

PREŞEDINTE,



SECRETAR,




Răzvan IONESCU



Ristea PRIBOI
Red.consult.M.Florescu

exp.Ţăranu M.

Către

BIROUL PERMANENT AL 

CAMEREI DEPUTAŢILOR

Înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.104/2001 privind organizarea şi funcţionarea Poliţiei de Frontieră Române, trimis comisiei spre dezbatere şi avizare în fond, în procedură de urgenţă, cu adresa PL nr. 641 din  19 noiembrie 2001, înregistrat  cu nr. 32/986 din 19 noiembrie 2001.

Prin conţinutul şi obiectul său de reglementare, proiectul  face parte din categoria legilor organice.

La întocmirea raportului, comisia  a avut în vedere:

1. Avizul   Consiliului Legislativ nr.607/26.06.2001.

2.Avizul Comisiei juridice, de disciplină şi imunităţi, nr.31/1316 din 21.11.2001.

 3.Avizul Comisiei pentru buget, finanţe şi bănci, nr.812 din 28.11.2001.

4.Avizul Comisiei pentru muncă şi protecţie socială, nr.27/485 din 30 noiembrie 2001.
De asemenea, comisia a ţinut seama de Hotărârea Consiliului Suprem de Apărare a Ţării, nr. 90 din 27 iunie 2001.



PREŞEDINTE,



SECRETAR,




Răzvan IONESCU



Ristea PRIBOI
